Diari Oficial de la Generalitat Valenciana


Sumari del DOGV 4526, del 20-06-2003 (2003/6937)

RESOLUCIÓ de 29 de maig de 2003, del director de l'Entitat Pública de Transport Metropolità de València, relativa als dies de descans obligatori en l'Àrea de Prestació Conjunta de València.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4526

Data del DOGV
:   20-06-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/6937


Data del document
:   29-05-2003

Organisme emissor
:   Entitat Pública de Transport Metropolità de València

Tipus de document
:   Resolució

Anàlisi jurídica

 Descriptors 

:   * Agència Valenciana de Mobilitat Metropolitana
    * legislació
    * dia festiu
    * transport de viatgers
    * temps de descans
    * transport públic

RESOLUCIÓ de 29 de maig de 2003, del director de l'Entitat Pública de Transport Metropolità de València, relativa als dies de descans obligatori en l'Àrea de Prestació Conjunta de València. [2003/X6937]
  
L'Orde de 22 de desembre de 1997, de la Conselleria d'Obres Públiques, Urbanisme i Transports establix el sistema de dies de descans obligatori en la prestació de serveis de taxis en l'Àrea de Prestació Conjunta de València. L'orde distribuïx els dies de descans setmanal d'acord amb el número d'autorització de l'Àrea de Prestació Conjunta de València que el taxi posseïx, i preveu, així mateix, una rotació amb caràcter anual que des de l'any 1998 va quedar fixada per al dia 1 de juliol.
  
L'Entitat Pública de Transport Metropolità de València (ETM) està adoptant una sèrie d'actuacions amb què millorar la gestió administrativa del servici del taxi. Per a això, ha pres un paquet de mesures, entre les quals destaquen l'establiment d'un nou calendari per a les sol·licituds de visat de les autoritzacions. En este sentit, era tradicional l'entrega de les lletres indicatives dels dies de descans obligatori conjuntament amb la targeta en què es documenten les autoritzacions, una vegada estes havien passat el visat anual obligatori de manera satisfactòria.
  
En estendre's el calendari de visat des dels mesos de gener a novembre (excloent el mes d'agost), si es mantinguera el dia 1 de juliol de cada any com a data de rotació del dia de descans, ja no resultaria possible la paral·lela entrega de les lletres del dia de descans juntament amb les targetes acreditatives de l'autorització visada, almenys per a totes aquelles autoritzacions el visat de les quals haja de presentar-se entre els mesos de juliol i novembre. Esta situació impedix garantir que només els vehicles autotaxi adscrits a les autoritzacions que hagen passat satisfactòriament el control administratiu pertinent posseïsquen els distintius preceptius relatius al dia de descans. Per això l'exigència d'acomodar el dia de rotació, de manera que este, en compte de fixar-se per al dia 1 de juliol com era tradicional des de la Direcció General de Transports, passe al primer dilluns del mes de gener de l'any de què es tracte. L'adopció d'esta mesura exigix igualment prorrogar l'actual assignació del dia de descans fins al primer dilluns del mes de gener de l'any 2004.
  
El Consell d'Administració de la ETM, d'acord amb el que disposa l'article 4.2 de la Llei 9/2000, de 23 de novembre, de la Generalitat Valenciana i la lletra n) de l'article 9.1 dels Estatuts d'esta entitat, aprovats per Acord del Consell de la Generalitat Valenciana, de 5 d'octubre, va acordar en la sessió de 9 de desembre de 2002 i, a proposta del seu director, fixar un nou dia per a la rotació del descans setmanal, i facultar este per a l'establiment de les mesures necessàries que permeten posar en pràctica el canvi acordat.
  
Per tot això, oït el Consell d'Operadors del Taxi i de conformitat amb l'acord del Consell d'Administració, adoptat en la sessió de 9 de desembre de 2002, resolc:
  
Primer
  
La rotació anual del dia de descans obligatori en la prestació dels servicis de taxis de l'Àrea de Prestació Conjunta de València queda fixada, per a l'any 2004 i successius, en el primer dilluns del mes de gener.
  
Segon
  
El dia de descans obligatori assignat des de l'1 de juliol de 2002 es mantindrà fins al primer dilluns del mes de gener de l'any 2004, en què quedaran distribuïts els descansos de la forma següent:
  
Dia de la setmana Indicatiu Acabament de la
  
 llicència que descansa
  
Dilluns L 2-3
  
Dimarts M 4-5
  
Dimecres X 6-7
  
Dijous J 8-9
  
Divendres V 0-1
  
Per a les llicències de taxi adaptades a minusvàlids queden distribuïts els descansos de la forma següent:
  
Dia de la setmana Indicatiu Llicència de taxi
  
 adaptada que descansa
  
Dilluns J 2553 3282 2320
  
Dimarts M 34 1553 2122
  
Dimecres X 906 8843 2776
  
Dijous G 9883 3341 2838
  
Divendres V 811 2900
  
Tercer
  
Els dies de descans fix (de dilluns a divendres) hauran d'anar indicats en lloc visible en els vehicles amb la inicial que els corresponga (L, M, X, J, V).
  
S'entendrà per dia de descans el temps comprés entre les 6 hores am del dia de la data que corresponga descansar i les 6 hores am del dia següent.
  
Quart
  
D'acord amb el que disposa l'apartat 3 del número segon de l'Orde de 22 de desembre de 1997, de la Conselleria d'Obres Públiques, Urbanisme i Transports, els dissabtes i els diumenges els servicis es prestaran sota un règim de torns en què romandrà la meitat de la flota i s'organitzaran de la manera següent:
  
- Quan el dissabte siga data parella, prestaran servici els taxis amb número d'autorització de l'àrea parella i descansaran la resta de vehicles.
  
- Quan el dissabte siga data imparella, prestaran servici els taxis amb número d'autorització de l'àrea imparella i descansaran la resta de vehicles.
  
- Quan el diumenge siga data parella, prestaran el servici els taxis amb número d'autorització de l'àrea parella i descansarà la resta de vehicles.
  
- Quan el diumenge siga data imparella, prestaran el servici els taxis amb número d'autorització de l'àrea imparella i descansaran la resta de vehicles.
  
No obstant la distribució anterior, els dies 31 de gener (dissabte) i 1 d'agost (diumenge) estos dos de l'any 2004, prestaran servici les llicències parelles, als efectes d'evitar la fallida del sistema d'alternança.
  
Cinqué
  
Per a les llicències de taxi adaptades a minusvàlids, es consideraran llicències que treballen els caps de setmana:
  
- Quan el dissabte siga data parella, les llicències número 1063; 1090; 1553; 1678; 2320; 2776; 2838, i descansaran les restants llicències.
  
- Quan el diumenge siga data parella: les mateixes llicències que les assenyalades per al dissabte data parella, i descansaran les restants llicències.
  
- Quan el dissabte siga data imparella, les llicències número 34; 188; 811; 1212; 1343; 2122; 2900, i descansaran les restants llicències.
  
- Quan el diumenge siga data imparella: les mateixes llicències que les assenyalades per al dissabte imparell, i descansaran les restants llicències.
  
No obstant l'anterior distribució, en el cas que l'últim dia del mes siga dissabte i imparell, prestaran servici eixe dia les llicències previstes per al dissabte parell, als efectes d'evitar la fallida del sistema d'alternança.
  
Les lletres identificadores del dia de descans corresponent a les llicències de taxi adaptades a minusvàlids, aniran acompanyades d'una llegenda amb les expressions, segons corresponga, de «PARELL» o «IMPARELL», indicatives del dia del cap de setmana que els correspon treballar.
  
Sisé
  
Contra la present resolució, que no esgota la via administrativa, es podrà interposar recurs d'alçada davant el conseller d'Obres Públiques, Urbanisme i Transports, en el termini d'un mes a partir de la data de la seua publicació en el Diari Oficial de la Generalitat Valenciana, d'acord amb l'article 114 i següents de la Llei 4/1999, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjudici que puguen interposar-se qualssevol altres recursos que es consideren oportuns.